Šiūšis
Šiūšis – vakarų Lietuvos upė, Šilutės rajone, dešinysis Tenenio intakas. Prasideda Šilininkų k., netoli vieškelio į Ž. Naumiestį, teka į šiaurės vakarus, paskui į vakarus pro Paičius, Labatmedį, Virkytus (visi kaimai Švėkšnos seniūnijoje), toliau pasuka į pietus ir ties Bružais (Saugų seniūnija) įteka į Tenenį. Klaipėdos krašte ties Virkytais vadinamas Šuste, taip žymimas ir kai kuriuose žemėlapiuose. XX a. I-oje pusėje Virkytuose ant jos kranto yra buvęs vandens malūnas.